ΠΕΡΙΕΧΟΜΕΝΑ
ΑΠΟΦΑΣΕΙΣ
Αντιστοίχιση των υφισταμένων κλάδων και ειδικοτήτων του Οργανισμού Εσωτερικής Λειτουργίας
του Δήμου Καρδίτσας με τους οριζόμενους στο
π.δ. 85/2022 (Α’ 232) νέους κλάδους και ειδικότητες.
Τροποποίηση Κανονισμού Διδακτορικών Σπουδών του Τμήματος Ιστορίας και Φιλοσοφίας της
Επιστήμης του Εθνικού και Καποδιστριακού Πανεπιστημίου Αθηνών.
ΔΙΟΡΘΩΣΕΙΣ ΣΦΑΛΜΑΤΩΝ
Διόρθωση σφαλμάτων στην υπ’ αρ. 5227/6-3-2024
απόφαση της Συγκλήτου του Πανεπιστημίου
Κρήτης που δημοσιεύθηκε στην Εφημερίδα της
Κυβερνήσεως (Β’ 1701).
ΑΠΟΦΑΣΕΙΣ
Αριθμ. απόφ. 175
(1)
Αντιστοίχιση των υφισταμένων κλάδων και ειδικοτήτων του Οργανισμού Εσωτερικής Λειτουρ-
γίας του Δήμου Καρδίτσας με τους οριζόμενους
στο π.δ. 85/2022 (Α’ 232) νέους κλάδους και ειδικότητες .
Ο ΔΗΜΑΡΧΟΣ ΚΑΡΔΙΤΣΑΣ
Έχοντας υπόψη:
1. Τις διατάξεις:
α) Των παρ. 1 και 3 του άρθρου 52 του ν. 4830/2021
«Νέο πλαίσιο για την ευζωία των ζώων συντροφιάς - Πρόγραμμα "ΑΡΓΟΣ" και λοιπές διατάξεις» (Α’ 169),
β) των παρ. 1 και 2 του άρθρου 13 του π.δ. 85/2022
«Καθορισμός προσόντων διορισμού σε φορείς του Δημοσίου (Προσοντολόγιο - Κλαδολόγιο)» (Α’ 232),
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1858
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1858/26.03.2024
γ) του Οργανισμού Εσωτερικής Υπηρεσίας (Ο.Ε.Υ.) του
Δήμου Καρδίτσας Ν. Καρδίτσας (Β’ 4866/2021).
2. Την υπ’ αρ. 6692/28.02.2023 βεβαίωση του Προϊσταμένου Διεύθυνσης Οικονομικών Υπηρεσιών του Δήμου
Καρδίτσας για μη πρόκληση δαπάνης σύμφωνα με το
άρθρο 24 του ν. 4270/2014 (Α’ 143).
3. Την υπ’ αρ. 132/01.03.2023 (Β’ 1716) πράξη αντιστοίχισης των υφιστάμενων κλάδων και ειδικοτήτων
του Οργανισμού Εσωτερικής Υπηρεσίας του Δήμου
Καρδίτσας.
4. Την υπ’ αρ. 490/28.07.2023 (Β’ 5287) πράξη αντιστοίχισης των υφιστάμενων κλάδων και ειδικοτήτων του Ορ-
γανισμού Εσωτερικής Υπηρεσίας του Δήμου Καρδίτσας
με την οποία συμπληρώνεται και τροποποιείται η υπ’ αρ.
132/01.03.2023 διαπιστωτική πράξη αντιστοίχισης.
5. Το υπό στοιχεία ΔΙΠΑΑΔ/ΠΡΟΣ/422/οικ. 3192/
23.02.2023 έγγραφο του Τμήματος Ανάπτυξης Ανθρώπινου Δυναμικού του Υπουργείου Εσωτερικών, απο-
φασίζουμε:
Τροποποιούμε την υπ’ αρ. 490/28.07.2023 πράξη αντιστοίχισης των υφιστάμενων κλάδων και ειδικοτήτων του
Οργανισμού Εσωτερικής Υπηρεσίας του Δήμου Καρδίτσας ως προς τον κλάδο και την ειδικότητα ΤΕ Πολιτικών
Μηχανικών ως ακολούθως:
Α. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ
2. ΚΑΤΗΓΟΡΙΑ Τ.Ε.
ΥΦΙΣΤΑΜΕΝΟΙ ΚΛΑΔΟΙ
ΝΕΟΙ ΚΛΑΔΟΙ ΚΑΙ ΕΙΔΙΚΟΤΗΤΕΣ ΜΕ ΒΑΣΗ ΤΟ Π.Δ. 85/2022
ΚΛΑΔΟΣ
Αριθμός
θέσεων
ΝΕΟΣ ΚΛΑΔΟΣ
ΝΕΑ ΕΙΔΙΚΟΤΗΤΑ
Αριθμός
θέσεων
ΤΕ ΠΟΛΙΤΙΚΩΝ ΜΗΧΑΝΙΚΩΝ
ΤΕ ΜΗΧΑΝΙΚΩΝ
ΤΕ ΠΟΛΙΤΙΚΩΝ ΜΗΧΑΝΙΚΩΝ
ΤΕ ΜΗΧΑΝΟΛΟΓΩΝ
ΜΗΧΑΝΙΚΩΝ
ΤΕ ΤΟΠΟΓΡΑΦΩΝ ΜΗΧΑΝΙΚΩΝ
Β. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ
2. ΕΚΠΑΙΔΕΥΤΙΚΗ ΒΑΘΜΙΔΑ Τ.Ε.
ΥΦΙΣΤΑΜΕΝΕΣ ΕΙΔΙΚΟΤΗΤΕΣ
ΝΕΟΙ ΚΛΑΔΟΙ ΚΑΙ ΕΙΔΙΚΟΤΗΤΕΣ ΜΕ ΒΑΣΗ ΤΟ Π.Δ. 85/2022
ΕΙΔΙΚΟΤΗΤΑ
Αριθμός
θέσεων
ΝΕΟΣ ΚΛΑΔΟΣ
ΝΕΑ ΕΙΔΙΚΟΤΗΤΑ
Αριθμός
θέσεων
ΤΕ ΠΟΛΙΤΙΚΩΝ ΜΗΧΑΝΙΚΩΝ
ΤΕ ΜΗΧΑΝΙΚΩΝ
ΤΕ ΠΟΛΙΤΙΚΩΝ ΜΗΧΑΝΙΚΩΝ
Η απόφαση αυτή να δημοσιευθεί στην Εφημερίδα της Κυβερνήσεως.
Καρδίτσα, 14 Μαρτίου 2024
Ο Δήμαρχος
ΒΑΣΙΛΕΙΟΣ ΤΣΙΑΚΟΣ
Ι
Αριθμ. απόφ. 115/19.3.2024
(2)
Τροποποίηση Κανονισμού Διδακτορικών Σπουδών του Τμήματος Ιστορίας και Φιλοσοφίας της
Επιστήμης του Εθνικού και Καποδιστριακού Πανεπιστημίου Αθηνών.
Η ΣΥΓΚΛΗΤΟΣ ΤΟΥ ΕΘΝΙΚΟΥ
ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λει-
τουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141), και συγκεκριμένα
τα άρθρα 90-97.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Τον ν. 5029/2023 «Ζούμε αρμονικά μαζί -σπάμε τη
σιωπή»: Ρυθμίσεις για την πρόβλεψη και αντιμετώπιση
της βίας και του εκφοβισμού στα σχολεία και άλλες διατάξεις» (Α’ 55).
4. Την υπ’ αρ. 1569/22-03-2023 κοινή απόφαση των
Υπουργών Οικονομικών, Ανάπτυξης και Επενδύσεων και
Παιδείας, Θρησκευμάτων και Αθλητισμού «Καθορισμός ειδικών ζητημάτων που αφορούν στην εκπόνηση Βιομηχανι-
κών Διδακτορικών και τη χρηματοδότησή τους από πόρους
του Ταμείου Ανάκαμψης και Ανθεκτικότητας» (Β’ 1827).
5. Τον ν. 4386/2016 «Ρυθμίσεις για την έρευνα και άλλες
διατάξεις» (Α’ 83).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1858/26.03.2024
6. Την υπ’ αρ. 1569/21-3-2023 κοινή υπουργική απόφαση «Καθορισμός ειδικών ζητημάτων που αφορούν στην
εκπόνηση Βιομηχανικών Διδακτορικών και τη χρηματοδότησή τους από πόρους του Ταμείου Ανάκαμψης και
Ανθεκτικότητας» (Β’ 1827).
7. Τον ν. 4310/2014 «Έρευνα, Τεχνολογική Ανάπτυξη
και Καινοτομία και άλλες διατάξεις» (Α’ 258).
8. Το άρθρο 15 του ν. 4589/2019 «Συνέργειες Εθνικού
και Καποδιστριακού Πανεπιστημίου Αθηνών, Γεωπονικού Πανεπιστημίου Αθηνών, Πανεπιστημίου Θεσσαλίας
με τα Τ.Ε.Ι. Θεσσαλίας και Στερεάς Ελλάδας, Παλλημνιακό
Ταμείο και άλλες διατάξεις» (Α’ 13).
9. Την υπ’ αρ. 1432/20-01-2023 απόφαση της Συγκλήτου του Ε.Κ.Π.Α. «Έγκριση του Κανονισμού Μεταπτυ-
χιακών και Διδακτορικών Σπουδών του Εθνικού και
Καποδιστριακού Πανεπιστημίου Αθηνών (Ε.Κ.Π.Α.)»
(Β’ 392).
10. Την υπ’ αρ. 608/27.2.2018 απόφαση της Συγκλήτου
του Ε.Κ.Π.Α. «Έγκριση του Κανονισμού Διδακτορικών
Σπουδών του Τμήματος Ιστορίας και Φιλοσοφίας της
Επιστήμης του Εθνικού και Καποδιστριακού Πανεπιστημίου Αθηνών» (Β’ 1091).
11. Το απόσπασμα πρακτικών της Συνέλευσης του
Τμήματος Ιστορίας και Φιλοσοφίας της Επιστήμης του
Ε.Κ.Π.Α. (14η συνεδρίαση 27-07-2023).
12. Την απόφαση της Συγκλήτου του Ε.Κ.Π.Α. που
αφορά την τροποποίηση του κανονισμού διδακτορικών
σπουδών του Τμήματος Ιστορίας και Φιλοσοφίας της
Επιστήμης (10η συνεδρίαση 28-02-2024).
13. Το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
Την τροποποίηση του Κανονισμού Διδακτορικών
Σπουδών του Τμήματος Ιστορίας και Φιλοσοφίας της
Επιστήμης του Εθνικού και Καποδιστριακού Πανεπιστημίου Αθηνών ως ακολούθως:
Προκαταρκτική διάταξη
Οι γραμματικοί τύποι του αρσενικού γένους χρησιμοποιούνται στο παρόν αποκλειστικά για λόγους γλωσσι-
κής απλοποίησης, εννοούνται συμπεριληπτικά και αναφέρονται σε όλα τα φύλα1.
Άρθρο 1
Σκοπός
1.1. Το Τμήμα Ιστορίας και Φιλοσοφίας της Επιστήμης (εφεξής: Ι.Φ.Ε.) της Σχολής Θετικών Επιστημών του
Εθνικού και Καποδιστριακού Πανεπιστημίου Αθηνών
οργανώνει Πρόγραμμα Διδακτορικών Σπουδών (εφεξής:
Π.Δ.Σ.), στους τομείς που εμπίπτουν στο γνωστικό-επιστημονικό αντικείμενο του Τμήματος ή σε επιμέρους
επιστημονικά πεδία που θεραπεύονται σε αυτό, καθώς
και στα ερευνητικά ενδιαφέροντα των Καθηγητών του.
1.2. Το Π.Δ.Σ. αποσκοπεί στην προαγωγή της πρωτότυπης επιστημονικής έρευνας και παρέχει σπουδές
που οδηγούν στην απόκτηση Διδακτορικού Διπλώματος,
το οποίο πιστοποιεί την εκπόνηση πρωτότυπης επιστηΠροτείνεται αυτή η διευθέτηση, διότι η παρατακτική ανα-
γραφή των δύο γραμματικών γενών δεν θεωρείται πλέον αυτονόητα συμπεριληπτική.
μονικής έρευνας και την ουσιαστική συνεισφορά του
κατόχου του στην εξέλιξη της γνώσης στον αντίστοιχο
επιστημονικό κλάδο.
Άρθρο 2
Οργάνωση, Νομικό Πλαίσιο
2.1. Το Π.Δ.Σ. του Ι.Φ.Ε. οργανώνεται και λειτουργεί
σύμφωνα με την ισχύουσα νομοθεσία, τον Κανονισμό
Μεταπτυχιακών και Διδακτορικών Σπουδών του Ε.Κ.Π.Α.,
καθώς και τις διατάξεις του παρόντος Κανονισμού. Αρμόδια όργανα για τη λειτουργία του είναι η Σύγκλητος
του Ε.Κ.Π.Α. και η Συνέλευση του Ι.Φ.Ε. Το Π.Δ.Σ. υποστηρίζεται γραμματειακά και διοικητικά από τη Γραμματεία
του Ι.Φ.Ε., η οποία έχει μεταξύ άλλων την ευθύνη για την
προκήρυξη, τις εγγραφές, την τήρηση αρχείου κ.λπ.
2.2. Η Συνέλευση του Τμήματος συγκροτεί Επιτροπή
Διδακτορικών Σπουδών (εφεξής: Ε.Δ.Σ.) με τριετή θητεία αποτελούμενη από 3 τακτικά και 3 αναπληρωματικά
μέλη, η οποία επιλαμβάνεται όλων των θεμάτων που
αφορούν τις διδακτορικές σπουδές και εισηγείται στη
Συνέλευση του Τμήματος, η οποία λαμβάνει τις αποφάσεις. Σε περίπτωση που μέλος της επιτροπής βρίσκεται
σε άδεια, αναπληρώνεται από το αντίστοιχο αναπληρωματικό μέλος που έχει οριστεί.
Άρθρο 3
Υποψήφιοι
3.1. Δικαίωμα υποβολής αίτησης για την εγγραφή στο
Π.Δ.Σ. έχουν:
α. Κάτοχοι μεταπτυχιακού διπλώματος που έχει χορηγηθεί από Ανώτατο Εκπαιδευτικό Ίδρυμα (Α.Ε.Ι.) της
ημεδαπής ή αλλοδαπής,
β. απόφοιτοι προπτυχιακού προγράμματος σπουδών
Α.Ε.Ι. κατ’ ελάχιστον πενταετούς διάρκειας που αντιστοιχεί σε τριακόσιες (300) πιστωτικές μονάδες του Ευ-
ρωπαϊκού Συστήματος Μεταφοράς και Συσσώρευσης
Ακαδημαϊκών Μονάδων (ECTS).
3.2. Η Συνέλευση του Τμήματος μπορεί, μετά την εισήγηση της Ε.Δ.Σ., να ζητήσει από υποψήφιο που έχει
γίνει δεκτός να παρακολουθήσει μαθήματα ή σεμινάρια
από τα οικεία προγράμματα μεταπτυχιακών σπουδών
τα οποία οργανώνει ή στα οποία συμμετέχει το Τμήμα.
3.3. Περαιτέρω προϋπόθεση αποτελεί η πολύ καλή
γνώση της αγγλικής γλώσσας (πιστοποίηση επιπέδου
τουλάχιστον Γ1). Η γνώση άλλων διεθνών γλωσσών μπορεί να κριθεί ότι επιβάλλεται από τη φύση του θέματος
της διατριβής.
3.4. Γλώσσα εκπόνησης της διατριβής είναι η ελληνική
ή η αγγλική.
Άρθρο 4
Υποβολή αίτησης
Οι ενδιαφερόμενοι μπορούν να υποβάλλουν αίτηση:
α. Κάθε ακαδημαϊκό έτος, εντός των εξής περιόδων:
1-30 Οκτωβρίου και 1-31 Μαρτίου,
β. μετά τη δημοσίευση σχετικής προκήρυξης ή πρόσκλησης εκδήλωσης ενδιαφέροντος για εκπόνηση
Διδακτορικής Διατριβής, σε ορισμένα θεματικά πεδία,
οι διαδικασίες και τα ειδικά κριτήρια αξιολόγησης της
αίτησης προβλέπονται στη σχετική προκήρυξη.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1858/26.03.2024
Οι αιτήσεις υποβάλλονται στη Γραμματεία του Ι.Φ.Ε.
και περιλαμβάνουν τα εξής:
1. Αίτηση εκπόνησης διδακτορικής διατριβής, στην
οποία περιλαμβάνονται:
α. Προτεινόμενος τίτλος διδακτορικής διατριβής (ελληνικά και αγγλικά),
β. προτεινόμενος επιβλέπων/ουσα της διδακτορικής
διατριβής.
2. Αντίγραφο αστυνομικής ταυτότητας ή διαβατηρίου.
3. Αναλυτικό Βιογραφικό Σημείωμα.
4. Υπόμνημα (έως 5000 λέξεις, στην ελληνική ή την αγγλική γλώσσα) σχετικά με τη σχεδιαζόμενη διδακτορική
διατριβή, το οποίο περιέχει κατ’ ελάχιστον:
α. Συνοπτική επισκόπηση και οριοθέτηση του θεματικού πεδίου,
β. έκθεση των βασικών κατευθύνσεων της διεθνούς
έρευνας, με έμφαση στην τελευταία 20ετία,
γ. συνοπτική περιγραφή των ερευνητικών προθέσεων
του υποψηφίου: στόχοι και ερευνητικά ερωτήματα,
δ. σχεδίασμα δομής της εργασίας,
ε. βιβλιογραφία.
5. Αντίγραφο προπτυχιακού τίτλου και αναλυτική βαθμολογία.
6. Αντίγραφο μεταπτυχιακού τίτλου και αναλυτική
βαθμολογία [με την επιφύλαξη της περίπτωσης (β) του
άρθρου 3].
7. Πιστοποίηση πολύ καλής γνώσης της αγγλικής
γλώσσας (επιπέδου τουλάχιστον Γ1).
8. Δύο συστατικές επιστολές από καθηγητές Α.Ε.Ι.
(στέλνονται απευθείας στη γραμματεία).
9. Υπεύθυνη δήλωση ότι ο υποψήφιος δεν εκπονεί
διδακτορική διατριβή ούτε έχει υποβάλει διδακτορική
διατριβή για κρίση, με το ίδιο ή παρόμοιο θέμα, σε άλλο
Α.Ε.Ι., ελληνικό ή της αλλοδαπής.
10. Τυχόν δημοσιεύσεις.
Σε περίπτωση επιλογής του υποψηφίου, τα ανωτέρω
δικαιολογητικά πρέπει κατά την εγγραφή του να κατατεθούν ως πρωτότυπα ή σε επικυρωμένη μορφή.
Άρθρο 5
Αξιολόγηση αιτήσεων και επιλογή υποψηφίων
5.1. Η Ε.Δ.Σ. εξετάζει τις αιτήσεις και τα συνυποβαλλόμενα έγγραφα και καλεί σε συνέντευξη όσους υποψη-
φίους πληρούν τα τυπικά κριτήρια. Κατόπιν υποβάλλει
στη Συνέλευση του Τμήματος σύντομη εισήγηση στην
οποία εκτίθενται οι λόγοι για τους οποίους κάθε υποψήφιος πρέπει ή δεν πρέπει να γίνει δεκτός. Η Ε.Δ.Σ. μπορεί
επίσης να εισηγείται αριθμό μεταπτυχιακών μαθημάτων/σεμιναρίων (μέχρι έξι) που ο υποψήφιος διδάκτο-
ρας πρέπει να παρακολουθήσει στο συναφές ΠΜΣ του
Ι.Φ.Ε. Η παρακολούθηση αυτών των μαθημάτων πρέπει
να ολοκληρώνεται εντός 2 ετών.
5.2. Λαμβάνοντας υπόψη την εισήγηση της Ε.Δ.Σ., η Συνέλευση λαμβάνει τις τελικές αποφάσεις: επιλέγει τους υπο-
ψηφίους που γίνονται δεκτοί, ορίζει τον επιβλέποντα, και
τα άλλα δύο μέλη της Τριμελούς Συμβουλευτικής Επιτροπής (κατόπιν εισήγησης του επιβλέποντα ή/και της Ε.Δ.Σ.),
καθώς και τον αριθμό μεταπτυχιακών μαθημάτων που
ενδεχομένως καλείται να παρακολουθήσει ο υποψήφιος.
Άρθρο 6
Επιβλέπων και Τριμελής
Συμβουλευτική Επιτροπή
6.1. Στην Τριμελή Συμβουλευτική Επιτροπή μπορούν
να μετέχουν:
α) Μέλη Διδακτικού Ερευνητικού Προσωπικού (Δ.Ε.Π.)
του Ι.Φ.Ε. ή άλλων Τμημάτων του ίδιου ή άλλου Α.Ε.Ι.,
β) ομότιμοι Καθηγητές και αφυπηρετήσαντα μέλη
Δ.Ε.Π.,
γ) μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες
Εκκλησιαστικές Ακαδημίες,
δ) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α’ 45), εφόσον διαθέτει διδακτορικό
δίπλωμα και ερευνητική δραστηριότητα συναφή με το
αντικείμενο της διδακτορικής διατριβής,
ε) καθηγητές ιδρυμάτων της αλλοδαπής και ερευνητές
ερευνητικών οργανισμών της αλλοδαπής.
6.2. Τα μέλη της τριμελούς συμβουλευτικής επιτροπής έχουν γνωστικό αντικείμενο και επιστημονικό έργο
ίδιο ή συναφές με το πεδίο της προς εκπόνηση διδακτορικής διατριβής. Ο αριθμός των αφυπηρετησάντων
Μελών Δ.Ε.Π. που συμμετέχουν ως μέλη στην τριμελή
συμβουλευτική επιτροπή δεν δύναται να υπερβαίνει
τον έναν (1). Η τριμελής συμβουλευτική επιτροπή είναι
αρμόδια για την υποστήριξη του υποψήφιου διδάκτορα κατά τη διαδικασία εκπόνησης και συγγραφής της
διδακτορικής διατριβής και την παρακολούθηση της
προόδου της.
6.3. Αν κάποιο από τα μέλη της τριμελούς συμβουλευτικής επιτροπής, συμπεριλαμβανομένου του επιβλέ-
ποντος, εκλείψει ή αδυνατεί να εκπληρώσει τα καθήκοντά του, δύναται έπειτα από αίτημα του ίδιου ή του
υποψήφιου διδάκτορα, και με απόφαση της Συνέλευσης
του Τμήματος, να ορισθεί αντικαταστάτης του έως την
ολοκλήρωση εκπόνησης της διδακτορικής διατριβής.
6.4. Αν ο επιβλέπων ή μέλος της τριμελούς συμβουλευτικής επιτροπής μετακινηθεί σε άλλο Τμήμα του ιδί-
ου ή άλλου Ανώτατου Εκπαιδευτικού Ιδρύματος (Α.Ε.Ι.)
ή αφυπηρετήσει, δύναται να συνεχίσει να κατέχει την
ιδιότητα του επιβλέποντος της διδακτορικής διατριβής,
εφόσον συναινεί, και ο τίτλος απονέμεται από το Ι.Φ.Ε.
Άρθρο 7
Διάρκεια Εκπόνησης Διδακτορικής Διατριβής
7.1. Η ελάχιστη χρονική διάρκεια για την απόκτηση
διδακτορικού διπλώματος είναι τρία (3) πλήρη ημερολογιακά έτη από την ημερομηνία ορισμού της τριμελούς
συμβουλευτικής επιτροπής. Ως μέγιστη χρονική διάρκεια
ολοκλήρωσης της διδακτορικής διατριβής ορίζονται τα
έξι (6) ημερολογιακά έτη. Με απόφαση της Συνέλευσης
του Τμήματος δύναται να παρατείνεται, για σπουδαίο
λόγο (π.χ. για σοβαρούς λόγους υγείας), έως και ένα έτος
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1858/26.03.2024
η μέγιστη χρονική διάρκεια εκπόνησης διδακτορικής
διατριβής, κατόπιν αιτήματος του υποψήφιου διδάκτορα
και σύμφωνης γνώμης της τριμελούς συμβουλευτικής
επιτροπής.
7.2. Ο υποψήφιος διδάκτορας μπορεί, εφόσον δεν έχει
υπερβεί τη μέγιστη χρονική διάρκεια σπουδών, να ζητήσει, με επαρκώς αιτιολογημένη αίτησή του, αναστολή
σπουδών μέχρι έως και δύο (2) ημερολογιακά έτη συνολικά, η απόφαση λαμβάνεται από τη Συνέλευση, κατόπιν
σύμφωνης γνώμης του επιβλέποντα. Κατά τη διάρκεια
της αναστολής αίρεται η ιδιότητά του υποψήφιου διδάκτορα και τα εξ αυτής απορρέοντα δικαιώματα. Ο χρόνος
της αναστολής δεν προσμετράται στον μέγιστο συνολικό
χρόνο εκπόνησης της διδακτορικής διατριβής.
Άρθρο 8
Δικαιώματα υποψηφίων διδακτόρων
8.1. Οι διδακτορικές σπουδές προσφέρονται δωρεάν.
8.2. Οι υποψήφιοι διδάκτορες διατηρούν, για έξι έτη
από την πρώτη εγγραφή τους, όλα τα δικαιώματα και
τις παροχές που προβλέπονται και για τους φοιτητές
μεταπτυχιακών προγραμμάτων σπουδών. Ενδεικτικά
αναφέρονται: τεχνολογική και οικονομική υποστήριξη,
βραβεία, υποτροφίες, φοιτητική μέριμνα, εκπροσώπηση
σε συλλογικά όργανα κ.λπ.
8.3. Οι υποψήφιοι διδάκτορες δύνανται να συμμετέχουν σε ερευνητικά έργα/προγράμματα του Ε.Κ.Π.Α. ή
άλλων Α.Ε.Ι. και να λαμβάνουν υποτροφίες, έχουν δε
κάθε άλλο δικαίωμα που περιλαμβάνεται στον Κανονισμό Μεταπτυχιακών και Διδακτορικών Σπουδών του
Ε.Κ.Π.Α. και στην ισχύουσα νομοθεσία. Οι υποψήφιοι διδάκτορες έχουν τη δυνατότητα διεξαγωγής μέρους της
έρευνάς τους σε άλλο ίδρυμα, ινστιτούτο ή ερευνητικό
κέντρο της ημεδαπής ή της αλλοδαπής. Ενθαρρύνονται
δε να συμμετέχουν σε συνέδρια, ημερίδες κ.ά., τόσο στην
ημεδαπή όσο και στην αλλοδαπή.
Άρθρο 9
Υποχρεώσεις υποψηφίων διδακτόρων
και διαδικασία επίβλεψης
9.1. Οι υποψήφιοι διδάκτορες υποχρεούνται να συνεργάζονται με τον επιβλέποντα και τα μέλη της συμβουλευ-
τικής επιτροπής για την υποστήριξη της εκπόνησης της
διατριβής τους. Υποχρεούνται επίσης να μετέχουν στις
ακαδημαϊκές δραστηριότητες του Τμήματος (διαλέξεις,
συνέδρια κ.λπ.).
9.2. Οι υποψήφιοι διδάκτορες υποχρεούνται να ανανεώνουν την εγγραφή τους για το νέο ακαδημαϊκό έτος
κάθε Σεπτέμβριο, καταθέτοντας σχετική αίτηση, η οποία
είναι έγκυρη μόνο αν συνοδεύεται από αναλυτικό υπόμνημα προόδου της διατριβής τους (έκτασης τουλάχι-
στον 500 λέξεων). Ακολούθως οι υποψήφιοι διδάκτορες
παρουσιάζουν προφορικά την πρόοδο της διατριβής
τους σε δημόσια ημερίδα παρουσιάσεων.
9.3. Εντός δύο ετών (το αργότερο) από την εγγραφή
του, ο υποψήφιος διδάκτορας υποβάλλει στο Τμήμα:
α. Εκτενές κείμενο έκτασης τουλάχιστον 10.000 λέξεων, το οποίο πρέπει να αποτελεί προσχέδιο μέρους
της διατριβής,
β. βεβαίωση των διδασκόντων για την επιτυχή παρακολούθηση των μεταπτυχιακών μαθημάτων που ενδε-
χομένως του έχουν ζητηθεί και για την εκπλήρωση των
συναφών υποχρεώσεων του μαθήματος.
9.4 Στην περίπτωση που ο ΥΔ έχει υποχρέωση παρακολούθησης μεταπτυχιακών μαθημάτων, η προθεσμία
υποβολής του κειμένου - προσχεδίου μπορεί να παραταθεί κατά 12 μήνες το μέγιστο.
9.5. Αφού ο υποψήφιος παρουσιάσει δημόσια το κείμενο-προσχέδιο, η τριμελής συμβουλευτική επιτροπή
αποφασίζει αν η μέχρι τούδε πορεία του προοιωνίζεται
ή όχι την επιτυχή έκβαση του εγχειρήματος και καταθέτει
πρακτικό, με το οποίο εισηγείται στη Συνέλευση του Τμήματος τη συνέχιση ή διακοπή της διαδικασίας εκπόνησης
της διατριβής ή την επανάληψη της διαδικασίας εντός
τριών (3) μηνών βάσει νέου διορθωμένου κειμένου. Αν
η Συνέλευση κάνει δεκτή την εισήγηση για διακοπή της
διαδικασίας, ο υποψήφιος διαγράφεται οριστικά από
τα μητρώα των υποψηφίων διδακτόρων. Αρνητική κρίση της προόδου για δεύτερη φορά οδηγεί σε οριστική
διαγραφή του υποψηφίου διδάκτορα από τα μητρώα.
9.6. Αντίγραφα όλων των υπομνημάτων των υποψηφίων διδακτόρων, καθώς και όλων των εγγράφων που
τους αφορούν, καταχωρίζονται στον ατομικό φάκελό
τους που τηρείται στη Γραμματεία του Τμήματος. Μία
φορά τον χρόνο, στην αρχή του εαρινού εξαμήνου, η
Συνέλευση του Τμήματος ενημερώνεται από την Επιτροπή Διδακτορικών Σπουδών για την πρόοδο όλων
των υποψηφίων διδακτόρων.
9.7. Ο τίτλος της διδακτορικής διατριβής δύναται να
τροποποιηθεί μερικώς για επιστημονικούς λόγους, με τη
σύμφωνη γνώμη του επιβλέποντος, ύστερα από αιτιολογημένη αίτηση του υποψήφιου διδάκτορα και απόφαση
της Συνέλευσης του Τμήματος. Η αίτηση τροποποίησης
μπορεί να υποβληθεί μέχρι την κατάθεση της εισηγητικής έκθεσης της τριμελούς συμβουλευτικής επιτρο-
πής. Όταν το θέμα της διδακτορικής διατριβής αλλάζει
πλήρως, ο υποψήφιος διδάκτορας έχει το δικαίωμα να
καταθέσει εκ νέου αίτηση και προσχέδιο. Στη συνέχεια
ακολουθούνται οι διαδικασίες επιλογής και επίβλεψης
που προβλέπονται στον Κανονισμό του Τμήματος, χωρίς
να προσμετράται ο χρόνος που έχει ήδη παρέλθει.
9.8. Η έκταση της Διδακτορικής Διατριβής, συμπεριλαμβανομένης της βιβλιογραφίας και κάθε είδους υποσημει-
ώσεων και πινάκων πρέπει να είναι τουλάχιστον 60.000
λέξεις. Πρέπει δε να διέπεται από θεματική ενότητα και
να συνιστά συνεκτική πραγμάτευση του θέματός της.
9.9. Για την υποστήριξη της διδακτορικής διατριβής
απαιτείται τουλάχιστον μία δημοσίευση με αξιολόγηση
κριτών ή μία ανακοίνωση κατόπιν αξιολόγησης σε διεθνές συνέδριο που λαμβάνει χώρα στην Ελλάδα ή στο
εξωτερικό.
Άρθρο 10
Λογοκλοπή/Παράλειψη αναφοράς
σε χρησιμοποιηθείσα βιβλιογραφία
10.1. Κατά τη συγγραφή της διδακτορικής διατριβής,
ο υποψήφιος διδάκτορας υποχρεούται να σέβεται τα
πνευματικά δικαιώματα των δημιουργών των πηγών που
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1858/26.03.2024
χρησιμοποιεί και να τηρεί αυστηρά τους ισχύοντες ακαδημαϊκούς κανόνες για την αποφυγή της λογοκλοπής. Η
λογοκλοπή αποτελεί σοβαρό ακαδημαϊκό παράπτωμα.
10.2. Ως λογοκλοπή ορίζεται η αυτολεξεί αντιγραφή
κειμένου από οποιαδήποτε γραπτή πηγή (δημοσιευμένη ή αδημοσίευτη), χωρίς το κείμενο να τίθεται εντός
εισαγωγικών ή/και χωρίς να γίνεται ορθή βιβλιογραφική
αναφορά στην πηγή από την οποία αντλείται. Επίσης, ως
λογοκλοπή ορίζεται η μεταφορά ενός κειμένου σε μια
εργασία με ελάχιστες φραστικές αλλαγές ή/και με απλή
μετάφραση από μία γλώσσα σε άλλη και χωρίς να γίνεται
η δέουσα αναφορά στην πηγή από την οποία αντλείται.
10.3. Κατά την κατάθεση της Διδακτορικής Διατριβής
προς αξιολόγηση, ο υποψήφιος καταθέτει σχετική υπεύθυνη δήλωση που βεβαιώνει την τήρηση των ανωτέρω.
Άρθρο 11
Διαγραφή υποψηφίων διδακτόρων
11.1. Η διαγραφή υποψήφιου διδάκτορα επέρχεται:
α. Με την υποβολή σχετικής έγγραφης αίτησης του
υποψήφιου διδάκτορα προς το Τμήμα,
β. με την παράλειψη κατάθεσης (εντός του Σεπτεμβρίου κάθε έτους) έγκυρης αίτησης ανανέωσης της εγγρα-
φής του (συνοδευόμενης από τα αναλυτικά υπομνήματα
προόδου, κατά τα διαλαμβανόμενα στο άρθρο 9.2),
γ. με την παράλειψη εμπρόθεσμης κατάθεσης των διαλαμβανομένων στο άρθρο 9.3,
δ. με την παρέλευση της μέγιστης χρονικής διάρκειας
εκπόνησης της διδακτορικής διατριβής.
Σε αυτές τις περιπτώσεις, η Συνέλευση λαμβάνει διαπιστωτική απόφαση διαγραφής.
11.2. Η διαγραφή υποψήφιου διδάκτορα είναι επίσης
δυνατή με απόφαση της Συνέλευσης του Τμήματος για
τους εξής λόγους:
α. Παραβίαση των κείμενων διατάξεων με τη διάπραξη
σοβαρού πειθαρχικού παραπτώματος,
β. ανεπαρκής πρόοδος του υποψήφιου, όπως αυτή
τεκμηριώνεται με αρνητική εισήγηση κατά τη διάταξη 9.4.
Άρθρο 12
Ολοκλήρωση και προκαταρκτική
αξιολόγηση της διατριβής
12.1. Μετά από την ολοκλήρωση συγγραφής της διδακτορικής διατριβής, και έχοντας λάβει τη σύμφωνη
έγγραφη γνώμη του επιβλέποντος, ο υποψήφιος διδάκτορας καταθέτει τη διατριβή σε ψηφιακή μορφή στο
Τμήμα και υποβάλλει αίτημα δημόσιας υποστήριξης
αυτής, καθώς και υπεύθυνη δήλωση ότι η διατριβή δεν
αποτελεί προϊόν λογοκλοπής.
12.2. Η διατριβή περιλαμβάνει τίτλο και περίληψη (έως
5.000 λέξεις) στην ελληνική και στην αγγλική γλώσσα.
12.3 Η Τριμελής Συμβουλευτική Επιτροπή μπορεί να
αποστείλει στον υποψήφιο διδάκτορα αναλυτικές επιστημονικές παρατηρήσεις-βελτιώσεις, καθώς και χρονο-
διάγραμμα υλοποίησης των ανωτέρω και επανυποβολής
της διδακτορικής διατριβής, εντός των χρονικών ορίων
του άρθρου 7 του παρόντος Κανονισμού.
12.4. Μετά από έγγραφη αναλυτική εισηγητική έκθεση
της τριμελούς συμβουλευτικής επιτροπής, η Συνέλευση
ορίζει, κατόπιν σχετικής πρότασης του επιβλέποντος,
επταμελή εξεταστική επιτροπή για την κρίση και αξιολόγηση της διδακτορικής διατριβής.
12.5. Ως μέλη της επταμελούς εξεταστικής επιτροπής
ορίζονται υποχρεωτικά τα μέλη της τριμελούς συμβουλευτικής επιτροπής και τέσσερα (4) ακόμη μέλη, τα οποία έχουν
επιστημονικό αντικείμενο συναφές με το πεδίο εκπόνησης
της διατριβής και ανήκουν στις κατηγορίες του άρθρου 6.2.
Κατ’ ελάχιστον τέσσερα (4) από τα επτά (7) μέλη της εξεταστικής επιτροπής είναι μέλη ΔΕΠ που ανήκουν στο Ε.Κ.Π.Α.
Άρθρο 13
Υποστήριξη και τελική
αξιολόγηση της διατριβής
13.1. Η διατριβή αποστέλλεται ψηφιακά από τη Γραμματεία του Τμήματος στα μέλη της επταμελούς επιτρο-
πής, Πρόεδρος της οποίας αναλαμβάνει ο επιβλέπων
της διατριβής.
13.2. Η διδακτορική διατριβή υποστηρίζεται δημόσια
ενώπιον της επταμελούς εξεταστικής επιτροπής. Η ημερομηνία, η ώρα και ο τόπος της δημόσιας υποστήριξης
της διατριβής ορίζονται από την Επταμελή Εξεταστική
Επιτροπή, η υποστήριξη λαμβάνει χώρα εντός 40 ημερών από τη συγκρότηση της επιτροπής. Η υποστήριξη
δημοσιοποιείται στον ιστοχώρο του Τμήματος, καθώς
και με κάθε άλλο πρόσφορο μέσο.
13.3. Ο υποψήφιος αναπτύσσει τα κύρια σημεία της διατριβής του μέσα σε τριάντα (30) λεπτά και ακολούθως η
επιτροπή υποβάλει ερωτήσεις προς τον υποψήφιο. Με τη
σύμφωνη γνώμη του Προέδρου της Εξεταστικής Επιτροπής είναι δυνατό να υποβληθούν ερωτήσεις και από το
ακροατήριο. Η όλη διαδικασία δεν επιτρέπεται να υπερβεί
τις τρεις (3) ώρες. Η συνεδρίαση για τη δημόσια υποστήριξη της διατριβής δύναται να πραγματοποιηθεί και με τη
χρήση μέσων τηλεδιάσκεψης, εφόσον δεν είναι δυνατή η
φυσική παρουσία όλων των μελών της εξεταστικής επιτροπής. Μετά από την ολοκλήρωση της υποστήριξης της
διατριβής, η επταμελής εξεταστική επιτροπή συνεδριάζει
χωρίς την παρουσία του υποψηφίου ή τρίτων, αξιολογεί
τη διδακτορική διατριβή ως προς την ποιότητα, την πληρότητα, την πρωτότυπη σκέψη και τη συμβολή της στην
επιστήμη και, με βάση τα κριτήρια αυτά, εγκρίνει ή απορρίπτει την απονομή του διδακτορικού διπλώματος. Για την
απονομή του διδακτορικού διπλώματος απαιτείται η σύμφωνη γνώμη και η θετική αξιολόγηση της διδακτορικής
διατριβής από πέντε (5) τουλάχιστον μέλη. Σε περίπτωση
έγκρισης, η επταμελής εξεταστική επιτροπή αξιολογεί τη
Διδακτορική Διατριβή με τους βαθμούς ΚΑΛΩΣ, ΛΙΑΝ
ΚΑΛΩΣ ή ΑΡΙΣΤΑ. Η απόφαση αυτή λαμβάνεται με απλή
πλειοψηφία και συντάσσεται πρακτικό.
13.4. Η επιτροπή δύναται, με την θετική ψήφο και των
επτά μελών της, να απονείμει, λόγω εξαιρετικής ποιότητας της διδακτορικής διατριβής, τον διδακτορικό τίτλο
με τη μνεία «Άριστα μετ’ επαίνου».
13.5 Η επιτροπή μπορεί επίσης να αποστείλει στον
υποψήφιο διδάκτορα αναλυτικές επιστημονικές παρατηρήσεις-βελτιώσεις, καθώς και χρονοδιάγραμμα υλοποί-
ησης των ανωτέρω και υποβολής του τελικού κειμένου
της διδακτορικής διατριβής, εντός των χρονικών ορίΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1858/26.03.2024
ων του άρθρου 7 του παρόντος Κανονισμού. Μετά την
έγκριση του τελικού κειμένου ενημερώνεται το σχετικό
πρακτικό και δεν απαιτείται νέα κρίση.
13.6. Αν διαπιστωθεί η διάπραξη λογοκλοπής, η διατριβή απορρίπτεται.
Άρθρο 14
Αναγόρευση και καθομολόγηση διδακτόρων
14.1. Η ιδιότητα του διδάκτορα αποκτάται με την ημερομηνία έγκρισης της διδακτορικής διατριβής από την
επταμελή εξεταστική επιτροπή, η αναγόρευση από τη
Συνέλευση του Τμήματος έχει βεβαιωτικό χαρακτήρα.
Πριν από την αναγόρευση και καθομολόγησή του, ο
υποψήφιος διδάκτορας μπορεί να ζητήσει τη χορήγηση
βεβαίωσης επιτυχούς περάτωσης.
14.2. Η διαδικασία που ακολουθείται πριν από την αναγόρευση του υποψήφιου σε διδάκτορα περιλαμβάνει:
α) Αίτηση υποψηφίου προς το Τμήμα για αναγόρευσηκαθομολόγηση.
β) Κατάθεση διατριβής στη Γραμματεία του Τμήματος
σε ψηφιακή μορφή, καθώς και σε έντυπη (δύο αντίτυπα).
γ) Κατάθεση διατριβής στο Ψηφιακό Αποθετήριο
"ΠΕΡΓΑΜΟΣ".
δ) Κατάθεση διατριβής στο Εθνικό Κέντρο Τεκμηρίωσης.
14.3. Η διαδικασία αναγόρευσης, καθομολόγησης και
απονομής του Διδακτορικού Διπλώματος γίνεται στο
πλαίσιο της Συνέλευσης του Τμήματος. Ακολούθως,
στον διδάκτορα χορηγείται αντίγραφο διδακτορικού
διπλώματος.
Άρθρο 15
Δικαιώματα πνευματικής ιδιοκτησίας
και άλλα συναφή
Ο συγγραφέας της διδακτορικής διατριβής είναι ο
δικαιούχος του περιουσιακού και ηθικού δικαιώματος
πνευματικής ιδιοκτησίας, του περιεχομένου της διατριβής του, σύμφωνα με τον ν. 2121/1993 (όπως τροποποι-
ήθηκε και ισχύει).
Άρθρο 16
Μεταβατικές διατάξεις
16.1. Από τη δημοσίευσή του στην Εφημερίδα της Κυβερνήσεως, ο παρών Κανονισμός εφαρμόζεται για όλους
τους υποψήφιους διδάκτορες του Τμήματος Ι.Φ.Ε. Ειδικά
η διάταξη του άρθρου 9.8 εφαρμόζεται για υποστηρίξεις
διατριβών που θα γίνουν από την 1.1.2025 και εξής.
16.2. Θέματα που δεν προβλέπονται από τον παρόντα
Κανονισμό ρυθμίζονται από τα αρμόδια όργανα (Συνέλευση Τμήματος, Σύγκλητος Ιδρύματος).
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
Ι
ΔΙΟΡΘΩΣΕΙΣ ΣΦΑΛΜΑΤΩΝ
(3)
Στην υπ’ αρ. 5227/6-3-2024 απόφαση της Συγκλήτου
του Πανεπιστημίου Κρήτης που δημοσιεύθηκε στην
Εφημερίδα της Κυβερνήσεως (Β’  1701), στη σελίδα
15596, στα σημεία 7 και 8 του προοιμίου, καθώς και
στο διατακτικό της, όπου αναφέρεται, διορθώνεται το
επώνυμο,
από το εσφαλμένο: «Κατζαμποξάκη»,
στο ορθό: «Κατσαμποξάκη».
(Από το Πανεπιστήμιο Κρήτης)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1858/26.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201858.pdf | Tokens: 29237]